L'Ajuntament de Sagunt destinarà prop de 3 milions d'euros a un nou pla d'ocupació
22 de març 2017

![Imagen 1](/media/m3jdqinh/25img_8469_cuerpo.jpg)![Imagen 2](/media/kaioqf4v/25img_8470_cuerpo.jpg)

 L'Equip de Govern de l'Ajuntament de Sagunt ha anunciat este matí que destinarà prop de 3 milions d'euros a un nou pla d'ocupació. Esta quantitat és el resultat de sumar 2’2 milions d'euros del superàvit de l'exercici de 2016; 520.000 € del superàvit del Consell Agrari; i 200.000 € del pressupost de Serveis Socials. El delegat d'Hisenda, Pepe Gil, ha presentat un superàvit de l'exercici de 2016 de 2’9 milions d'euros. D'esta quantitat, es destinaran 357.000 € a pagar factures de l'any passat, però que han entrat enguany, i altres 350.000 € a inversions financerament sostenibles. La resta (2’2 milions) a contractació directa per al pla d'ocupació.

![](/media/kk3h4f10/25img_8465_cuerpo.jpg)

L'alcalde de Sagunt, Quico Fernández ha declarat que **“esta liquidació positiva l'anem a revertir en benefici de les persones a través de projectes perquè els ciutadans puguen aconseguir un bon nivell de benestar que és, realment, el principal objectiu d'este Equip de Govern”.**

El regidor d'Hisenda, Pepe Gil, ha assenyalat que **“este superàvit no ha sigut produït per retallades en les prestacions, sinó que s'ha donat per la bona gestió que s'ha dut a terme per tots els membres de l'Equip de Govern. S'han aconseguit els estalvis sobre la base d'una bona gestió, sobre la base de reduccions de costos d'alguna de les partides”.**

![](/media/uivbzbqj/25img_8475cuerpo.jpg)  
  

Per la seua banda, Teresa García, anterior delegada d'Hisenda, ha destacat que tant el Consell Agrari com la SAG també han realitzat una bona gestió: **“El Consell Agrari ha presentat un superàvit de 523.000 euros i la SAG de 799.000 euros, que anirà a finançar la pròpia SAG”.** Per la seua banda, el superàvit del Consell Agrari també es destinarà al pla d'ocupació.

![](/media/23ffgy1f/25img_8483_cuerpo.jpg)  

D'altra banda, el regidor Guillermo Sampedro ha explicat que **“hi ha tres possibles formes de gastar este superàvit; una és retallant deute; una altra és fent inversió, contractant empreses; i una altra, que és la que l'Equip de Govern vol fer, que és la d'invertir en les persones”.** Sampedro ha afegit que l'Equip de Govern negociarà amb l'Oposició i amb el Consell Econòmic i Social (CES) el pla d'ocupació, **“però la voluntat d'este Equip de Govern és que el 100% dels diners destinats al pla d'ocupació servisca per a pagar nòmines”.**

![](/media/ahefxr22/25img_8484_cuerpo.jpg) 

Respecte al tipus de contractació, Pablo Abelleira, ha manifestat que **“la principal problemàtica que teníem en els anteriors plans d'ocupació era l'especialització de les persones contractades, sobretot en l'àmbit de la construcció. Per açò, la qual cosa anem a intentar esta vegada, mitjançant l'experiència de la SAG, és que la contractació siga molt més seriosa a l'hora de contractar  especialistes”.**

Finalment, Miguel Chover, ha declarat que **“la gran novetat d'este pla d'ocupació, que és una de les coses per les quals nosaltres veníem lluitant des de fa molt temps, és l'ampliació de tres a sis mesos d'ocupació; sempre hem pensat que sis mesos de contracte és un temps mínim per a garantir certa qualitat, i dóna motiu a certes prestacions de l'INEM que, amb tres mesos, no tenien dret”.** 

![](/media/gpjgsrxl/25img_8490_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-destinara-prop-de-3-milions-d-euros-a-un-nou-pla-d-ocupacio/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-destinara-prop-de-3-milions-d-euros-a-un-nou-pla-d-ocupacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-destinara-prop-de-3-milions-d-euros-a-un-nou-pla-d-ocupacio/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-destinara-prop-de-3-milions-d-euros-a-un-nou-pla-d-ocupacio/)